               IL-KUMMISSJONI EWROPEA
            Brussell, 1.7.2016
            COM(2016) 437 final
            2016/0200(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti proposti sottomessi għas-17-il laqgħa tal-Konferenza tal-Partijiet (CoP 17) għall-Konvenzjoni dwar il-Kummerċ Internazzjonali fl-Ispeċijiet ta' Fawna u Flora Selvaġġi fil-Periklu (CITES), Johannesburg, l-Afrika t'Isfel, 24 ta' Settembru – 5 ta’ Ottubru 2016

               MEMORANDUM TA’ SPJEGAZZJONI

               1.KUNTEST TAL-PROPOSTA

               Is-17-il laqgħa tal-Konferenza tal-Partijiet (CoP17) tal-Konvenzjoni dwar il-Kummerċ Internazzjonali fl-Ispeċijiet ta' Fawna u Flora Selvaġġi fil-Periklu (CITES), se ssir f'Johannesburg, l-Afrika t'Isfel, bejn l-24 ta' Settembru u l-5 ta’ Ottubru 2016. L-għan tas-CITES huwa li tiżgura li l-kummerċ internazzjonali fl-annimali u fil-pjanti selvaġġi ma jkunx ta' theddida għas-sopravivenza tal-ispeċijiet fis-selvaġġ. CITES tirregola l-kummerċ internazzjonali f'iktar minn 35 000 speċi ta' pjanti u annimali li huma jew jistgħu jkunu mhedda minn tali kummerċ. Il-CoP tas-CITES hija l-korp ta' tmexxija tal-Konvenzjoni, li normalment tiltaqa' kull tliet snin.

               Fil-CoP17, il-Partijiet tas-CITES se jiddiskutu u jiddeċiedu dwar proposti (i) għal emendi fl-Appendiċijiet I u II tal-Konvenzjoni u (ii) għall-interpretazzjoni u l-implimentazzjoni tal-Konvenzjoni. Ħafna mill-entrati fuq l-aġenda tal-CoP17 huma riżultat tal-ħidma intersessjonali mibdija fil-CoPs preċedenti u mwettqa mill-Kumitati Permanenti tal-Annimali u tal-Pjanti tas-CITES. Entrati oħrajn fuq l-aġenda ġew inklużi mill-Partijiet tas-CITES. Għadd ta' proposti marbuta mar-Riżoluzzjonijiet u d-Deċiżjonijiet tas-CITES, kif ukoll proposti għal emendi tal-Appendiċijiet tal-Konvezjoni CITES ġew sottomessi fis-26 ta' April 2016 mill-UE u l-Istati Membri tagħha lis-Segretarjat tas-CITES għall-inklużjoni fl-aġenda tal-CoP17 tas-CITES. Bħala total, l-aġenda tal-CoP17 tas-CITES fiha 180 entrata.

               L-Unjoni saret Parti kontraenti għall-Konvenzjoni f'Lulju 2015. Il-Konvenzjoni hija implimentata fl-Unjoni Ewropea permezz tar-Regolament tal-Kunsill (UE) Nru 338/97
                  1
                dwar il-protezzjoni ta' speċi ta' fawna u flora selvaġġi billi jkun regolat il-kummerċ fihom u Regolamenti tal-Kummissjoni assoċjati. Fid-dawl tal-kompetenza tal-Unjoni dwar kwistjonijiet marbuta mal-kummerċ u mal-ambjent u mal-effetti tad-deċiżjonijiet meħuda mill-Konferenza tal-Partijiet dwar l-implimentazzjoni tar-Regolament tal-Kunsill (KE) Nru 338/97, hemm il-ħtieġa li tiġi adottata pożizzjoni tal-Unjoni dwar il-proposti sottomessi lill-Konferenza.

               Id-dokument preżenti jistabbilixxi l-proposta tal-Kummissjoni għal pożizzjoni tal-UE dwar l-entrati fuq l-aġenda tal-CoP. Din il-proposta hija konformi mal-politika ambizzjuża tal-UE għall-protezzjoni tal-bijodiversità, għall-promozzjoni tal-kummerċ sostenibbli u kontra t-traffikar fil-ħajja selvaġġa, kif notevolment rifless fl-istrateġija tal-bijodiversità tal-UE, l-istrateġija tal-UE "Kummerċ għal kulħadd", il-Politika Komuni tas-Sajd tal-UE, il-Pjanijiet ta' Azzjoni tal-UE kontra t-traffikar fil-ħajja selvaġġa u għall-konservazzjoni u l-ġestjoni tal-klieb il-baħar u b'konsiderazzjoni tal-istudju ffinanzjat mill-UE "Larger than Elephants. Input for an EU strategic Approach to a wildlife conservation in Africa".

               2.BAŻI ĠURIDIKA, SUSSIDJARJETÀ U PROPORZJONALITÀ

               Il-bażi ġuridika proċedurali għad-Deċiżjoni tal-Kunsill proposta hija l-Artikolu 218(9) TFUE, li huwa l-bażi xierqa għal att li jiddefinixxi l-pożizzjoni tal-UE f' "korp stabbilit permezz ta' ftehim internazzjonali" (bħall-CoP tas-CITES), meta dak il-korp jintalab jadotta atti li jkollhom effetti ġuridiċi.

               Il-bażijiet ġuridiċi sostantivi huma l-Artikolu 207, l-Artikolu 192 tat-TFUE, il-paragrafu 1, ladarba l-miżuri maqbula skont il-Konvenzjoni CITES, filwaqt li jeżerċitaw għan ambjentali, huma fil-parti l-kbira tagħhom ta' natura marbuta mal-kummerċ.

               3.RIŻULTATI TAL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               Il-Kummissjoni tinsab f'kuntatt regolari mal-partijiet ikkonċernati li għandhom interess fil-kwistjonijiet koperti mill-Konvenzjoni CITES, bħall-NGOs ambjentali, is-setturi tal-kummerċ li jinnegozjaw fil-prodotti tal-ħajja selvaġġa u l-organizzazzjonijiet tal-kaċċa. Fit-23 ta' Mejju 2016, is-servizzi tal-Kummissjoni kellhom laqgħa konsultattiva speċifika mal-partijiet ikkonċernati biex jiksbu l-fehmiet tagħhom dwar il-kwistjonijiet li qed jiġu diskussi għall-CoP17 tas-CITES. Fl-24 ta' Mejju 2016, is-servizzi tal-Kummissjoni kellhom laqgħa informali ma’ esperti mill-Istati Membri biex jiddiskutu l-kwistjonijiet li għandhom jiġu diskussi fil-Konferenza tal-Partijiet. L-input fornut mill-partijiet ikkonċernati u minn esperti mill-Istati Membri ġie debitament ikkunsidrat mill-Kummissjoni fl-iżvilupp tad-Deċiżjoni tal-Kunsill proposta.

               Fehmiet esperti oħrajn, bħall-analiżi tas-Segretarjat mis-CITES u mill-IUCN u minn TRAFFIC tal-proposti kollha sottomessi għall-CoP17 tas-CITES, kif ukoll mill-Panel Konsultattiv Espert tal-FAO għall-valutazzjoni tal-proposti għal emenda tal-elenkar tal-ispeċijiet tas-CITES ma setgħux jiġu kkunsidrati għaliex ma kinux disponibbli fil-ħin għall-proposta tal-Kummissjoni, iżda għandhom jiġu kkunsidrati bis-sħiħ meta l-proposta tiġi diskussa mal-Istati Membri fil-Kunsill.

               Il-bidliet fl-Appendiċijiet tal-Konvenzjoni CITES jeħtieġ li jirriflettu l-acquis tal-UE, permezz ta' bidliet korrispondenti fir-Regolament tal-Kunsill (KE) Nru 338/97. Dan se jirriżulta fl-istabbiliment jew it-tneħħija ta' restrizzjonijiet għall-kummerċ mill-UE, fiha jew madwarha għall-ispeċijiet konċernati minn dawn il-bidliet. Il-volum u l-valur tal-kummerċ marbut mal-UE li jista' jiġi effettwat mill-proposti għal emenda tal-Appendiċijiet tas-CITES magħmula waqt il-CoP17 tas-CITES huma limitati, sabiex l-ispejjeż soċjoekonomiċi u amministrattivi tal-implimentazzjoni tagħhom ikunu modesti.

               4.IMPLIKAZZJONIJIET BAĠITARJI

                  Bħala Parti, l-UE trid tipprovdi kontribuzzjoni annwali għall-Fond Fiduċjarju tas-CITES. Din il-kontribuzzjoni se tevolvi skont il-konklużjonijiet tad-diskussjonijiet waqt il-CoP17 tas-CITES dwar il-baġit għall-perjodu 2017-2019. Il-kontribuzzjoni annwali mill-UE għall-2016 kienet tammonta għal EUR 140 000 li kienet koperta f'pagamenti eżistenti.

               5.ELEMENTI OĦRAJN

               Għadd kbir ta' dokumenti għall-CoP17 tas-CITES ma kinux disponibbli f'biżżejjed żmien biex il-Kummissjoni tipproponi pożizzjoni tal-Unjoni fil-preżent (b'mod partikolari d-dokumenti ta' ħidma - ara l-Anness II(1) tad-dokument preżenti). Il-Kummissjoni għalhekk tipproponi li l-pożizzjoni dwar dawn il-kwistjonijiet tiġi stabbilita matul id-diskussjonijiet fil-Grupp ta' Ħidma tal-Kunsill abbażi tal-valutazzjoni tal-Kummissjoni, jew matul il-CoP17 b'konformità mal-Artikolu 2 tal-abbozz tad-Deċiżjoni tal-Kunsill għal dokumenti li huma disponibbli biss matul il-laqgħa tal-CoP.

               2016/0200 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti proposti sottomessi għas-17-il laqgħa tal-Konferenza tal-Partijiet (CoP 17) għall-Konvenzjoni dwar il-Kummerċ Internazzjonali fl-Ispeċijiet ta' Fawna u Flora Selvaġġi fil-Periklu (CITES), Johannesburg, l-Afrika t'Isfel, 24 ta' Settembru – 5 ta’ Ottubru 2016

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207, l-Artikolu 192(1), flimkien mal-Artikolu 218(9),

               Wara li kkunsidra l-proposta mill-Kummissjoni Ewropea,

               Billi:

               (1)L-Unjoni hija Parti għas-CITES u d-dispożizzjonijiet tas-CITES jiġu implimentati fl-Unjoni permezz tar-Regolament tal-Kunsill (KE) Nru 338/97 tad-9 ta' Diċembru 1996
                  2
               .

               (2)CoP17 se tiddeċiedi dwar għadd kbir ta' entrati tal-aġenda li ħafna minnhom se jaffettwaw il-leġiżlazzjoni tal-Unjoni konċernata, inkluż f'xi każijiet il-ħtieġa li jkun hemm emendi fiha,

               ADOTTA DIN ID-DEĊIŻJONI:

               Artikolu 1

               Il-pożizzjoni tal-Unjoni għandha tkun konformi mal-Annessi ta' din id-Deċiżjoni.

               Artikolu 2

               Fejn il-pożizzjoni msemmija fl-Artikolu 1 għandha l-probabbiltà li tiġi affettwata minn informazzjoni xjentifika jew teknika ġdida ppreżentata wara l-adozzjoni ta’ din id-Deċiżjoni u qabel jew waqt il-CoP17 jew meta jsiru proposti ġodda f’dik il-laqgħa li dwarhom l-Unjoni tkun għadha ma ħaditx pożizzjoni, il-pożizzjoni tal-Unjoni għandha tiġi stabbilita permezz ta' koordinazzjoni fil-post qabel mal-Konferenza tal-Partijiet tintalab tiddeċiedi dwar dawk il-proposti. F’każijiet bħal dawn, il-pożizzjoni tal-Unjoni għandha tkun konsistenti mal-prinċipji stipulati fl-Anness I ta’ din id-Deċiżjoni.

               Artikolu 3

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 61, 3.3.1997, p. 1.

                     (2)
                  ĠU L 61, 3.3.1997, p. 1.

    ---documentbreak---

               IL-KUMMISSJONI EWROPEA
            Brussell, 1.7.2016
            COM(2016) 437 final
            ANNESS
            ta' [...]
            Proposta għal DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti proposti sottomessi għas-17-il laqgħa tal-Konferenza tal-Partijiet (CoP 17) għall-Konvenzjoni dwar il-Kummerċ Internazzjonali fl-Ispeċijiet ta' Fawna u Flora Selvaġġi fil-Periklu (CITES), Johannesburg, l-Afrika t'Isfel, 24 ta' Settembru – 5 ta’ Ottubru 2016

               ANNESS I

               Il-Pożizzjoni tal-Unjoni dwar kwistjonijiet ewlenin li jridu jiġu diskussi fis-17-il laqgħa tal-Konferenza tal-Partijiet għall-Konvenzjoni dwar il-Kummerċ Internazzjonali fl-Ispeċijiet ta' Fawna u Flora Selvaġġi fil-Periklu (CITES), Johannesburg, l-Afrika t'Isfel, 24 ta' Settembru – 5 ta’ Ottubru 2016

               A.Kunsiderazzjonijiet ġenerali

               1.
                     L-Unjoni tikkunsidra CITES bħala Konvenzjoni internazzjonali ewlenija għall-konservazzjoni tal-bijodiversità u kontra t-traffikar fil-ħajja selvaġġa.

               2.
                     L-Unjoni għandha tappoġġa pożizzjoni ambizzjuża fil-CoP17 tas-CITES, b'konformità ma' politiki rilevanti tal-Unjoni u l-impenji internazzjonali tagħha f'dawn l-oqsma, b'mod partikolari l-miri marbuta mal-ħajja selvaġġa skont l-Għan ta’ Żvilupp Sostenibbli 15, il-Pjan Strateġiku għall-Bijodiversità 2011-2020, inkluż il-Miri ta' Aichi, maqbula fil-Konvenzjoni dwar id-Diversità Bijoloġika (KDB), il-viżjoni Strateġika tas-CITES
                  1
                u r-Riżoluzzjoni 69/314 tal-AĠNU dwar it-traffikar fil-ħajja selvaġġa. Il-pożizzjoni tal-UE għandha sservi wkoll biex jinkisbu l-għanijiet stabbiliti fil-livell tal-UE permezz tal-Istrateġija tal-Bijodiversità tal-UE għall-2020, il-Pjan ta' Azzjoni tal-UE kontra t-traffikar fil-ħajja selvaġġa, l-approċċ tal-UE għall-promozzjoni tal-kummerċ u tal-iżvilupp sostenibbli, kif rifless fl-istrateġija tal-UE "Kummerċ għal Kulħadd" u l-Pjan ta' Azzjoni tal-UE dwar il-konservazzjoni u l-ġestjoni tal-Klieb-il baħar.

               3.
                     Il-prioritajiet għall-Unjoni fil-CoP17 tas-CITES għandhom ikunu:

               -
                     li jintużaw kompletament l-istrumenti tas-CITES għar-regolamentazzjoni tal-kummerċ internazzjonali ta' speċijiet ta' annimali u pjanti fil-periklu suġġetti għal kummerċ internazzjonali mhux sostenibbli, bl-eżerċitar ta' approċċ ibbażat fix-xjenza;

               -
                     it-tisħiħ tar-rispons mill-komunità internazzjonali kontra t-traffikar fil-ħajja selvaġġa u;

               -
                     it-titjib tat-trasparenza u tal-kontabbiltà fi ħdan is-CITES u l-iżgurar li jkun hemm qbil dwar modalitajiet li jixirqu li jirriflettu l-istatus il-ġdid tal-UE bħala Parti għall-Konvenzjoni.

               4.
                     Il-pożizzjoni tal-Unjoni dwar proposti għal emendi tal-appendiċijiet għandha tkun ibbażata fuq l-istatus tal-konservazzjoni tal-ispeċi konċernat u fuq l-impatt iddokumentat li l-kummerċ għandu jew jista' jkollu fuq l-istatus tiegħu. Għal dan il-fini, għandu jiġi kkunsidrat l-iktar parir xjentifiku rilevanti u robust għall-valutazzjoni tal-elenkar tal-proposti.

               5.
                     Il-pożizzjoni tal-Unjoni għandha tikkunsidra l-kontribuzzjoni li l-kontrolli tas-CITES jistgħu jagħmlu għat-titjib tal-istatus ta’ konservazzjoni, filwaqt li tirrikonoxxi l-isforzi ta’ dawk il-pajjiżi u korpi internazzjonali li implimentaw miżuri ta' konservazzjoni effettivi. L-Unjoni għandha tiżgura wkoll li d-deċiżjonijiet meħuda fil-CoP17 jimmassimizzaw l-effiċjenza tas-CITES, billi jimminimizzaw piżijiet amministrattivi mhux meħtieġa u billi jiksbu soluzzjonijiet prattiċi, kosteffiċjenti u fattibbli għall-kwistjonijiet ta' implimentazzjoni u monitoraġġ.

               6.
                     Il-CoP hija l-korp ta' tmexxija tas-CITES u għadd ta' deċiżjonijiet adottati fil-CoP17 tas-CITES se jiġu implimentati mill-Kumitat Permanenti, li huwa l-korp sussidjarju ewlieni tal-CoP. Il-pożizzjoni tal-Unjoni ddefinita għall-CoP17 tas-CITES għandha għalhekk tiggwida wkoll l-approċċ tal-UE fil-laqgħat tal-Kumitat Permanenti li jseħħu wara l-CoP17 tas-CITES.

               B.Kwistjonijiet speċifiċi

               1.
                     L-Unjoni hija l-ewwel Organizzazzjoni Reġjonali għall-Integrazzjoni Ekonomika li fl-2015 aderixxit bħala Parti għas-CITES. Il-modalitajiet għall-parteċipazzjoni tal-Unjoni fil-CoP se jkunu jeħtieġu li jiġu spjegati fir-Regoli ta’ Proċedura (RP) tal-laqgħa tal-CoP, notevolment meta jiġu għall-vot. L-Unjoni tikkunsidra li r-RP għandhom jirriflettu t-test tal-Konvenzjoni CITES (l-Artikolu XXI para 2 sa 6) u ma għandux ikun fihom dispożizzjonijiet li jissuġġettaw l-eżerċizzju tad-drittijiet tagħha bħala Parti għal kundizzjonijiet mhux previsti fil-Konvenzjoni. F'dak ir-rigward, l-Unjoni tappoġġa l-fatt li t-test tar-RP marbut mal-Organizzazzjonijiet Reġjonali għall-Integrazzjoni Ekonomika huwa allinjat mad-dispożizzjonijiet fir-RP fis-seħħ f'ħafna Konvenzjonijiet internazzjonali oħrajn (il-Konvenzjoni dwar id-Diversità Bijoloġika, il-Konvenzjoni dwar l-Ispeċijiet Migratorji, il-Konvenzjoni Qafas tan-NU dwar it-Tibdil fil-Klima, il-Protokoll ta' Montreal, il-Konvenzjonijiet ta' Stokkolma, Bażilea u Rotterdam). B'rikonoxximent tal-fatt li din il-kwistjoni qanqlet mistoqsijiet minn Partijiet terzi, l-Unjoni għandha tipprovdi informazzjoni qabel il-CoP dwar kif se topera r-ripartizzjoni tal-voti bejn l-Unjoni u l-Istati Membri. L-Unjoni għandha tkun lesta wkoll li turi ċertu grad ta' flessibbiltà fid-diskussjonijiet dwar ir-RP, sakemm ma jiġux imminati la d-drittijiet tal-Unjoni bħala Parti u lanqas id-distribuzzjoni tal-kompetenzi kif stabbiliti fit-TFUE.

               2.
                     L-Unjoni tikkunsidra li t-trasparenza u l-kontabbiltà fi ħdan is-CITES għandhom ikomplu jitjiebu, sabiex tissaħħaħ il-leġittimità tagħha u l-integrità tal-proċess tat-teħid ta' deċiżjonijiet tagħha u se tappoġġa proposti għal dan il-għan. F'dak ir-rigward, l-Unjoni b'mod partikolari tappoġġa r-riżoluzzjoni li timmira li tikkonsolida l-appoġġ ipprovdut mid-donaturi permezz ta' skema trasparenti operata mis-Segretarjat tas-CITES għall-parteċipazzjoni tad-delegati mill-pajjiżi li qed jiżviluppaw fil-laqgħat tal-CoP tas-CITES ("il-proġett tad-delegati sponsorjati"), filwaqt li titlob għat-trasparenza minn dawk id-donaturi li jkunu qed jiffinanzjaw direttament il-parteċipazzjoni tad-delegati minn pajjiżi terzi barra mill-iskema.

               3.
                     Fil-CoP17 tas-CITES tressqu tnejn u sittin proposta għal emenda tal-Appendiċijiet tas-CITES. Il-pożizzjoni tal-Unjoni dwar dawn il-proposti għandha tkun ibbażata fuq l-istatus ta' konservazzjoni tal-ispeċijiet ikkonċernati u fuq l-impatt li l-kummerċ għandu jew jista' jkollu fuq dawk l-ispeċijiet. Għal dan il-fini, l-Unjoni għandha tqis id-dispożizzjonijiet preżenti fir-Riżoluzzjoni Conf. 9.24 dwar il-kriterji għal emenda tal-Appendiċijiet I u II. B'mod partikolari, l-Unjoni għandha tqis il-fehmiet tal-Istati tal-firxa tal-ispeċijiet konċernati mill-proposti. L-Unjoni tikkunsidra wkoll li ġeneralment għandhom jiġu appoġġati l-proposti biex jiġu emendati l-Appendiċijiet tas-CITES li huma riżultat tal-ħidma mill-Kumitati tal-Annimali u tal-Pjanti tas-CITES. Il-valutazzjoni tal-proposti mis-Segretarjat tas-CITES u IUCN/TRAFFIC
                  2
                se tiġi kkunsidrata wkoll, kif ukoll, fil-każ tal-ispeċijiet tal-baħar, il-valutazzjoni mill-panel espert dedikat tal-FAO, b'konsiderazzjoni li l-valutazzjonijiet tal-istokk u d-dejta rilevanti mir-RFMOs għandhom jitqiesu wkoll.

               4.
                     L-inklużjoni ta' speċijiet tal-baħar u tal-injam ġodda fl-Appendiċjiet tas-CITES se jkunu kwistjonijiet ewlenin għall-Unjoni fil-laqgħa tal-CoP.

               5.
                     B'konformità mal-pożizzjoni tagħha li hija stabbilita sew, l-UE tikkonferma mill-ġdid li CITES hija strument adegwat biex jirregola l-kummerċ internazzjonali fl-ispeċijiet tal-baħar fejn tali speċijiet huma effettwati mill-kummerċ u jistgħu jinqerdu jew ikunu mhedda li jinqerdu, filwaqt li hija konxja li l-konservazzjoni tar-riżorsi bijoloġiċi tal-baħar hija l-kompetenza esklussiva tal-Unjoni.

               6.
                     L-Unjoni tinnota li fl-aħħar snin sar xogħol konsiderevoli biex tinbena l-kapaċità għall-implimentazzjoni tas-CITES fir-rigward tal-ispeċijiet tal-baħar, inkluż permezz tal-appoġġ finanzjarju tal-Unjoni. Dawn l-isforzi għandhom jinżammu fil-futur fil-kuntest tas-CITES, kif jixraq. L-Unjoni tistenna ħerqana r-rapporti li se jkunu magħmula disponibbli mill-Partijiet u mis-Segretarjat tas-CITES wara l-CoP17 b'rabta mal-implimentazzjoni u l-konformità mar-rekwiżiti tas-CITES fir-rigward tal-ispeċijiet tal-baħar, u b'mod partikolari l-elasmobranki. L-Unjoni għandha tappoġġa wkoll koordinazzjoni aħjar bejn is-CITES u r-RFMOs fil-qafas tal-mandati rispettivi tagħhom, bil-għan li ttejjeb il-governanza u l-kumplimentarità filwaqt li tevita d-duplikazzjoni u l-inkonsistenzi. L-Unjoni għandha tippromwovi u tappoġġa l-inklużjoni tal-elasmobranki u speċijiet tal-baħar oħrajn elenkati fil-mekkaniżmi tal-valutazzjoni tas-CITES rilevanti, notevolment il-Kumitat tal-Annimali tas-CITES, bil-għan li tippreżenta l-valutazzjoni tagħhom qabel il-CoP18. Addizzjonalment, filwaqt li tistenna l-parir xjentifiku l-iktar riċenti l-Unjoni tappoġġa l-inklużjoni ta' għadd ta' speċijiet tal-elasmobranki (tawru seta - Carcharhinus falciformis u pixxivolpi - Alopias spp.) u tal-mobula muqrana (Mobula spp.) fl-Appendiċi II tas-CITES. L-Unjoni se tirrieżamina l-aktar parir xjentifiku riċenti mill-panel espert tal-FAO, IUCN/TRAFFIC jew sorsi oħrajn ta' parir xjentifiku. Minħabba t-tħassib marbut mal-konservazzjoni tal-ispeċijiet tas-sallura madwar id-dinja kollha u l-impatt tal-kummerċ internazzjonali fuq is-sopravivenza tagħhom, l-Unjoni tappoġġa wkoll li tinġabar u tiġi kkunsidrata iktar informazzjoni rilevanti dwar il-kummerċ ta' dawn l-ispeċijiet mill-Kumitat tal-Annimali tas-CITES bil-ħsieb li tiżviluppa r-rakkomandazzjoni għall-CoP18 tas-CITES. Madankollu, l-Unjoni ma għandhiex tappoġġa kwalunkwe proposta li tista' tirriżulta fl-elenkar tas-sallura Ewropea fl-Appendiċi I tas-CITES fil-CoP17 tas-CITES.

               7.
                     Il-kummerċ internazzjonali fl-ispeċijiet tal-injam tropikali biex jikkontribwixxi fis-suq għall-prodotti tal-injam tal-warda żdied b'mod konsiderevoli fl-aħħar snin. L-informazzjoni disponibbli turi li parti kbira ta' dan il-kummerċ tokkorri f'livelli mhux sostenibbli u tirriżulta minn ħsad illegali, sal-punt fejn il-lum il-ġurnata t-traffikar fl-injam tal-warda qed jiġi kkunsidrat bħala wieħed mill-iżjed forom prevalenti ta' kummerċ illegali fil-ħajja selvaġġa. Xi ftit speċijiet tal-injam tal-warda bħalissa jinsabu protetti taħt CITES u l-UE għandha tappoġġa l-proposti biex tinkludi speċijiet oħrajn tal-injam tal-warda (Pterocarpus erinaceus, tliet speċijiet ta' Guibourtia u Dalbergia spp.) fl-Appendiċi II tas-CITES. L-Unjoni tikkunsidra li l-kamp ta' applikazzjoni ta' dawn l-inklużjonijiet għandu jkun iddefinit (permezz tal-annotazzjonijiet rilevanti) sabiex ikopri l-ikbar parti tal-prodotti esportati mill-Istati tal-firxa konċernati, abbażi tal-informazzjoni disponibbli u l-applikazzjoni tal-prinċipju ta' prekawzjoni.

               8.
                     Il-pożizzjoni tal-Unjoni dwar proposti marbuta mat-traffikar fil-ħajja selvaġġa għandha tkun konsistenti mat-tliet (3) prijoritajiet identifikati fil-Pjan ta' Azzjoni tal-UE kontra t-traffikar fil-ħajja selvaġġa, jiġifieri:

               -
                     il-prevenzjoni tat-traffikar fil-ħajja selvaġġa u l-indirizzar tal-kawżi oriġinali tiegħu,

               -
                     l-implimentazzjoni u l-infurzar tar-regoli eżistenti u l-ġlieda b’mod aktar effettiv kontra l-kriminalità organizzata b’rabta mal-ħajja selvaġġa, u

               -
                     it-tisħiħ tas-sħubija globali tal-pajjiżi sors, tal-konsumaturi u ta’ tranżitu kontra t-traffikar fil-ħajja selvaġġa;

               9.
                     Konsistenti mal-ewwel prijorità, l-Unjoni tappoġġa protezzjoni aħjar permezz tas-CITES ta' speċijiet li bħalissa huma importati fl-UE f'livelli mhux sostenibbli jew illegalment (notevolment għall-kummerċ fil-pets eżotiċi). Għalhekk, l-Unjoni qed tappoġġa l-proposti għal emenda tal-Appendiċijiet f'rabta mal-makakku tal-Barberija (Macaca sylvanus), il-pappagall griż Afrikan (Psittacus erithacus) u diversi speċijiet tar-rettili. L-Unjoni tappoġġa wkoll l-inklużjoni fl-Appendiċi II tal-Ħuta Kardinali ta' Banggai (Pterapogon kauderni), b'rikonoxximent tal-fatt li l-informazzjoni disponibbli tidher li tindika li tissodisfa l-kriterji tal-elenkar, filwaqt li tinnota li għandu jkun hemm iktar diskussjonijiet mal-Indoneżja, li huwa l-unika Stat tal-firxa għall-ispeċi, sabiex tiġi esplorata l-possibbiltà ta' qbil dwar approċċ komuni għall-kummerċ sostenibbli f'dan l-ispeċi.

               10.
                     Skont l-ewwel prijorità, l-Unjoni tappoġġa wkoll l-adozzjoni ta' Riżoluzzjoni dwar attivitajiet li jiffaċilitaw il-korruzzjoni mwettqa bi ksur tal-Konvenzjoni CITES, u ta' rakkomandazzjonijiet addizzjonali u gwida għat-tnaqqis tad-domanda għal prodotti illegali tal-ħajja selvaġġa. Se tagħti attenzjoni lid-deċiżjonijiet maqbula fil-CoP17 tas-CITES fejn tqis il-ħtiġijiet u l-interessi tal-komunitajiet rurali li jistgħu jaffettwawhom.

               11.
                     B'konformità mat-tieni u t-tielet prijorità, l-Unjoni tappoġġa miżuri b'saħħithom għall-implimentazzjoni tal-Konvenzjoni mill-Partijiet tagħha u hija favur skadenza ċara b'mekkaniżmi ta' monitoraġġ (inkluż il-possibbiltà ta' sanzjonijiet tal-kummerċ) immirata lejn dawk il-Partijiet li repetittivament jonqsu milli jimplimentaw l-obbligi tagħhom skont is-CITES. Dawn huwa partikolarment importanti biex jiġu indirizzati l-kaċċa illegali u t-traffikar li jaffettwaw l-iljunfanti (ara hawn taħt), ir-rinoċeronti, il-qtates kbar Ażjatiċi, l-injam tal-warda u l-pangolini. F'dan ir-rigward, l-Unjoni għandha tappoġġa wkoll il-proposta għal riżoluzzjoni li timmira lejn skrutinju aħjar biex l-annimali selvaġġi ma jsirx kummerċ fihom b'mod frodulenti bħala annimali li twieldu maqbuda.

               12.
                     Il-kaċċa illegali tal-iljunfanti u tar-rinoċeronti u t-traffikar fl-avorju u l-qarn tar-rinoċeronti għadhom għaddejjin f'livell għoli allarmanti. Dan għadu ta' tħassib konsiderevoli għall-UE u l-prijorità tal-UE dwar l-entrati kollha tal-aġenda marbuta mal-iljunfanti għandha tkun li tappoġġa azzjoni li tindirizza din il-problema direttament, filwaqt li notevolment tqis il-prijoritajiet identifikati fl-istudju iffinanzjat mill-UE "Larger than Elephants. Input for an EU strategic Approach to a wildlife conservation in Africa". F'dak li jikkonċerna l-iljunfanti, inkiseb progress tajjeb f'ċerti pajjiżi tal-firxa, ta' tranżitu jew destinatarji, u l-Pjanijiet ta' Azzjoni Nazzjonali dwar l-Avorju (NIAPs) li ġew żviluppati f'19-il pajjiż skont id-deċiżjonijiet fl-aħħar CoP tas-CITES kienu instrumentali biex jixprunaw dawk il-bidliet. Għad fadal ħafna xi jsir, speċjalment f'pajjiżi li huma "hotspots" għall-kaċċa illegali tal-iljunfanti u t-traffikar fl-avorju. Għal dan il-fini, l-Unjoni għandha tappoġġa tisħiħ tan-NIAPs u skrutinju msaħħaħ dwar l-implimentazzjoni tagħhom mill-Partijiet konċernati, inkluż l-impożizzjoni ta' sanzjonijiet tal-kummerċ f'każijiet ta' nuqqas persistenti biex jittieħdu miżuri adegwati kontra l-kaċċa illegali u t-traffikar fl-avorju.

               13.
                     L-Unjoni tinnota li għadd kbir, spiss konfliġġenti, ta' proposti tressqu mill-Partijiet b'rabta mal-kummerċ fl-avorju. Il-kummerċ internazzjonali fl-avorju bħalissa huwa pprojbit skont il-qafas legali tas-CITES. L-Unjoni tikkunsidra li l-kundizzjonijiet għall-awtorizzazzjoni mill-ġdid ta' tali kummerċ mhux qed jiġu ssodisfati u ma tappoġġax proposti biex jerġa jibda tali kummerċ fil-CoP17 tas-CITES. L-Unjoni tinnota li ma sarx progress dwar l-iżvilupp ta' Mekkaniżmu ta' Teħid ta' Deċiżjonijiet (DMM) għal proċess tal-kummerċ fl-avorju u tikkunsidra li ma hemmx bżonn urġenti għal qbil dwar tali mekkaniżmu fil-CoP17. L-Unjoni mhux kontra t-tkomplija ta' din id-diskussjoni fil-futur, iżda dik id-diskussjoni għandha sseħħ biss wara li l-kaċċa illegali tal-iljunfanti u t-traffikar fl-avorju jkunu naqqsu b'mod konsiderevoli. L-Unjoni għandha tħeġġeġ ukoll l-Istati kollha tal-firxa tal-iljunfant Afrikan biex jidħlu fi djalogu bil-ħsieb li jaqblu dwar pożizzjoni komuni dwar dan il-punt.

               14.
                     L-Unjoni tinnota li kien hemm każijiet fejn il-kummerċ domestiku fl-avorju legali f'xi Partijiet tas-CITES iffaċilita l-kummerċ illegali internazzjonali fl-avorju. F'tali każijiet, l-Unjoni għandha tkun lesta li tappoġġa sejħiet għall-istabbiliment ta' projbizzjonijiet f'tali kummerċ domestiku mill-Partijiet konċernati. L-Unjoni għandha għalhekk tkun miftuħa għall-proposti mressqa dwar din il-kwistjoni, sakemm il-kamp ta' applikazzjoni tagħhom ikun iċċarat. Fejn ir-rabta bejn il-kummerċ legali fl-avorju domestiku u l-kummerċ illegali fl-avorju mhix stabbilita (direttament meta oġġetti illegali tal-avorju jinbidlu u jitpoġġew fis-suq domestiku jew indirettament meta l-kummerċ legali jħeġġeġ domanda ikbar għall-avorju illegali), ma jkunx xieraq għas-CITES li titlob projbizzjoni fuq il-kummerċ tal-avorju domestiku, speċjalment għal oġġetti tal-avorju miksuba qabel l-inklużjoni tal-iljunfanti Afrikani fl-Appendiċi I tas-CITES fl-1990.

               15.
                     L-Unjoni tikkunsidra li l-linji gwida internazzjonali għandhom ikunu maqbula fil-qafas tas-CITES biex jipprovdu garanziji li t-trofej tal-kaċċa ta' speċijiet elenkati fl-Appendiċijiet I u II tas-CITES ġejjin minn sorsi sostenibbli u legali. L-Unjoni tappoġġa wkoll li l-Kumitat tal-Annimali tas-CITES jeżerċita iktar skrutinju dwar l-iffissar tal-kwoti tal-esportazzjoni għat-trofej tal-kaċċa tal-ispeċijiet tal-Appendiċi I, notevolment għal-leopardi u l-iljuni.

               16.
                     L-Unjoni għandha tfittex ukoll li timminimizza l-piż amministrattiv fuq l-operaturi ekonomiċi u l-individwi għaċ-ċaqliq transfruntier tal-prodotti elenkati fis-CITES, fejn hemm tħassib limitat li tali ċaqliq jista' jkollu impatt detrimentali fuq l-ispeċijiet konċernati. Dan huwa partikolarment il-każ għall-mużiċisti u fil-każ ta' kummerċ fi prodotti finali magħmula minn xi speċijiet tas-CITES.

               17.
                     Il-kriżi tat-traffikar fil-ħajja selvaġġa, ikkombinata mal-estensjoni tal-kamp ta' applikazzjoni tas-CITES għal speċijiet ġodda u l-Partijiet, ifissru li fl-aħħar snin inġiebu iktar attivitajiet taħt il-protezzjoni tas-CITES u li l-piż tal-ħidma tas-Segretarjat tas-CITES żdied b'mod konsiderevoli. L-Unjoni għandha tqis dawn l-iżviluppi meta tiddeċiedi dwar il-prijoritajiet tagħha fil-CoP17 u dwar il-baġit futur għas-Segretarjat tas-CITES.

                     (1)
                  cf. CITES Riżoluzzjoni Conf. 14.2

                     (2)
                  L-Unjoni Internazzjonali għall-Konservazzjoni tan-Natura u tar-Riżorsi Naturali (IUCN) u TRAFFIC huma organizzazzjonijiet kbar speċjalizzati fil-kummerċ tal-ħajja selvaġġa u qabel kull CoP jipprovdu valutazzjoni mirquma tal-proposti għall-emendi tal-Appendiċijiet tas-CITES.

    ---documentbreak--- NA ---documentbreak---

               IL-KUMMISSJONI EWROPEA
            Brussell, 1.7.2016
            COM(2016) 437 final
            ANNESS
            ta' [...]
            Proposta għal DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti proposti sottomessi għas-17-il laqgħa tal-Konferenza tal-Partijiet (CoP 17) għall-Konvenzjoni dwar il-Kummerċ Internazzjonali fl-Ispeċijiet ta' Fawna u Flora Selvaġġi fil-Periklu (CITES), Johannesburg, l-Afrika t'Isfel, 24 ta' Settembru – 5 ta’ Ottubru 2016

               Il-Pożizzjoni tal-Unjoni dwar ċerti proposti sottomessi fis-17-il laqgħa tal-Konferenza tal-Partijiet għall-Konvenzjoni dwar il-Kummerċ Internazzjonali fl-Ispeċijiet ta' Fawna u Flora Selvaġġi fil-Periklu (CITES), Johannesburg, l-Afrika t'Isfel, 24 ta' Settembru - 5 ta’ Ottubru 2016

               1.Dokumenti ta' Ħidma

                        Numru tal-Entrata

                        Proponent

                        Kummenti

                        Pożizzjoni

                        Ċerimonja tal-ftuħ

                        Diskorsi ta' merħba

                        Kwistjonijiet amministrattivi u finanzjarji

                        1.

                        Elezzjoni tal-President, il-President Sostitut u l-Viċi Presidenti tal-laqgħa u tal-Presidenti tal-Kumitati I u II

                        2.

                        Adozzjoni tal-aġenda

                        3.

                        Adozzjoni tal-programm ta’ ħidma

                        4.

                        Adozzjoni tar-Regoli ta' Proċedura

                        4.1

                        Rapport tas-Segretarjat

                        Segretarjat

                        Tappoġġa r-Regoli ta’ Proċedura ġodda proposti għall-CoP f'dak li jikkonċerna l-parteċipazzjoni tal-UE fil-laqgħa: madankollu, l-"arranġamenti prattiċi" annessi mar-Regoli ta’ Proċedura fihom kundizzjonijiet li jirrestrinġu d-drittijiet tal-UE biex tivvota, mingħajr bżonn, u għalhekk ma jistgħux jiġu appoġġati fil-forma preżenti tagħhom.

                        +/-

                        4.2

                        Proposta tal-Botswana u l-Afrika t'Isfel

                        BW, ZA

                        Fil-CoP preċedenti l-UE opponiet il-ħtieġa li jkun hemm maġġoranza ta' 2/3 (minflok maġġoranza sempliċi) biex jinbidlu r-Regoli ta' Proċedura iżda għandha tkun lesta turi flessibbiltà dwar din il-proposta, b'rikonoxximent tal-ħtieġa għal ftehim mifrux bejn il-Partijiet dwar kif għandha titwettaq il-laqgħa.

                        0

                        4.3

                        Proposta tal-Iżrael

                        IL

                        Tappoġġa l-proposti dwar ir-Regola 23 (tibda bl-iktar proposta kummerċjalment restrittiva) u r-Regola 25 (2) (jiżdied il-livell limitu għall-voti sigrieti). Tirrifjuta l-proposta għal paragrafu ġdid dwar ir-Regola 25 li jmur lil hinn mill-Proposta tas-Segretarjat li l-voti tar-REIO jiġu limitati għall-għadd ta' SM preżenti u akkreditati bħala mhux konformi mal-Emenda ta' Gaboron.

                        +/-

                        5.

                        Kumitat tal-Kredenzjali

                        5.1

                        Stabbiliment tal-Kumitat tal-Kredenzjali

                        5.2

                        Rapport tal-Kumitat tal-Kredenzjali

                        6.

                        Ammissjoni tal-osservaturi

                        7.

                        Amministrazzjoni, finanzjament u baġit tas-Segretarjat u tal-laqgħat tal-Konferenza tal-Partijiet

                        7.1

                        Amministrazzjoni tas-Segretarjat

                        Segretarjat

                        7.2

                        Rapport tad-Direttur Eżekuttiv tal-UNEP dwar kwistjonijiet amministrattivi u oħrajn

                        UNEP

                        7.3

                        Rapporti finanzjarji għal 2014-2016

                        Segretarjat

                        Anness 1: Rapport finanzjarju dwar il-programm ta' ħidma kkostjat għall-2014

                        Anness 2: Fond Fiduċjarju tas-CITES – status tal-kontribuzzjonijiet fil-31 ta' Diċembru 2014

                        Anness 3: Fond Fiduċjarju Estern tas-CITES – status tal-kontribuzzjonijiet fil-31 ta' Diċembru 2014

                        Anness 4: Rapport finanzjarju dwar il-programm ta' ħidma kkostjat għall-2015

                        Anness 5: Fond Fiduċjarju tas-CITES – status tal-kontribuzzjonijiet fil-31 ta' Diċembru 2015

                        Anness 6: Fond Fiduċjarju tas-CITES – distribuzzjoni annwali tal-kontribuzzjonijiet mhux imħallsa fil-31 ta' Diċembru 2015

                        Anness 7: Fond Fiduċjarju Estern tas-CITES – status tal-kontribuzzjonijiet fil-31 ta' Diċembru 2015

                        Anness 8: Dikjarazzjoni tal-introjtu u n-nefqa u bidliet fil-bilanċ tar-riserva u l-fondi għall-perjodu 2014-2015

                        Anness 9: Rapport finanzjarju dwar il-programm ta' ħidma kkostjat għall-2016

                        Anness 10: Fond Fiduċjarju tas-CITES – status tal-kontribuzzjonijiet

                        Anness 11: Fond Fiduċjarju tas-CITES – distribuzzjoni annwali tal-kontribuzzjonijiet mhux imħallsa

                        Anness 12: Fond Fiduċjarju Estern tas-CITES – status tal-kontribuzzjonijiet

                        7.4

                        Baġit u programm ta' ħidma mill-2017 sal-2019

                        Segretarjat

                        Anness 1: Kompiti tas-Segretarjat taħt Riżoluzzjoni u Deċiżjonijiet – CoP16-CoP17

                        Anness 2: Xenarju tal-baġit – tkabbir nominali żero

                        Anness 3: Xenarju tal-baġit – tkabbir reali żero

                        Anness 4: Xenarju tal-baġit – tkabbir inkrimentali

                        Anness 5: Abbozz ta' Riżoluzzjoni dwar il-Finanzjament u l-programm ta' ħidma kkostjat għas-Segretarjat għat-tliet snin 2017-2019

                        7.5

                        Aċċess għall-finanzjament, inkluż fondi tal-GEF

                        Segretarjat

                        8.

                        Proġett tad-delegati sponsorjati

                        UE, SN

                        [Propost mill-UE]

                        Kwistjonijiet strateġiċi

                        9.

                        Reviżjoni tal-Viżjoni Strateġika tas-CITES: 2008-2020

                        Segretarjat

                        Tista' tappoġġaha

                        +

                        10.

                        Rapporti u rakkomandazzjonijiet tal-Kumitat

                        10.1

                        Kumitat Permanenti

                        10.1.1

                        Rapport tal-President

                        10.1.2

                        Elezzjoni tal-membri reġjonali u reġjonali sostituti ġodda

                        10.2

                        Kumitat tal-Annimali

                        10.2.1

                        Rapport tal-President

                        10.2.2

                        Elezzjoni tal-membri reġjonali u reġjonali sostituti ġodda

                        10.3

                        Kumitat tal-Pjanti

                        10.3.1

                        Rapport tal-President

                        10.3.2

                        Elezzjoni tal-membri reġjonali u reġjonali sostituti ġodda

                        11.

                        Regoli ta’ Proċedura għall-korpi tas-CITES

                        Segretarjat

                        12.

                        Kunflitti ta’ interess potenzjali fil-Kumitati tal-Annimali u tal-Pjanti

                        Kumitat Permanenti

                        Tappoġġa iżda titlob li t-test taż-żewġ Deċiżjonijiet jiġi emendat sabiex jippermetti rapport mis-Segretarjat lill-Kumitat Permanenti waqt id-69 laqgħa tiegħu fl-2017 (minflok ma jkun hemm posponiment sa SC70 tal-kompilazzjoni mis-Segretarjat ta' eżempji ta' proċeduri ta' kunflitti ta' interess taħt ftehimiet u organizzazzjonijiet rilevanti oħrajn)

                        +

                        13.

                        Stabbiliment tal-kumitat tal-komunitajiet rurali tal-Konferenza tal-Partijiet

                        NA, TZ, ZM, ZW

                        14.

                        Kooperazzjoni mal-organizzazzjonijiet u ma' ftehimiet ambjentali multilaterali

                        14.1

                        Kooperazzjoni ma' konvenzjonijiet oħrajn marbuta mal-bijodiversità

                        Kumitat Permanenti

                        Tappoġġa deċiżjoni dwar is-suġġett iżda għandha tkun iktar ambizzjuża biex tqis żviluppi riċenti, se tipprovdi l-kitba

                        +

                        14.2

                        Konsorzju Internazzjonali dwar il-Ġlieda Kontra l-Kriminalità fil-Ħajja Selvaġġa

                        14.3

                        Kummissjoni għall-Konservazzjoni tar-Riżorsi Ħajjin tal-Baħar Antartiku

                        Segretarjat

                        14.4

                        Pjattaforma Intergovernattiva tal-Politika tax-Xjenza dwar il-Bijodiversità u s-Servizzi Ekosistemiċi

                        Segretarjat, Kumitat Permanenti

                        14.5

                        Kooperazzjoni ma' organizzazzjonijiet oħrajn

                        14.6

                        Kooperazzjoni mal-Istrateġija Globali għall-Konservazzjoni tal-Pjanti dwar id-Diversità Bijoloġika

                        MX

                        15.

                        Bini ta' kapaċità

                        Segretarjat

                        16.

                        CITES u mezzi ta’ għajxien

                        Kumitat Permanenti, Segretarjat

                        Tappoġġa r-rakkomandazzjonijiet mis-Segretarjat b'żewġ addizzjonijiet għar-riżoluzzjoni – għandha tinkludi referenza għar-Riżoluzzjoni tal-UNEA dwar it-traffikar fil-ħajja selvaġġa u għandha ssemmi mhux biss il-mira ta' SDG 15.c iżda wkoll 15.7, l-impenn biex niġġieldu kontra l-IWT. 17.EE c) għandha tirreferi wkoll għall-programmi tan-NU (UNEP).

                        17.

                        Għajxien u sigurtà alimentari

                        AG, CI, NA

                        Tistaqsi dwar in-neċessità għal din ir-riżoluzzjoni fid-dawl tal-prijoritajiet. CITES ma għandhiex tapprova l-għanijiet strateġiċi ta' organizzazzjoni oħra (FAO) u l-kriterji għall-elenkar huma amministrati mis-CITES, u dan l-approċċ ma għandux jinbidel. Jekk għandu jsir xi ħaġa, ir-referenza għall-kwistjoni tista' tiġi inkluża fir-riżoluzzjoni tal-għajxien.

                        -

                        18.

                        Tnaqqis fid-domanda

                        18.1

                        Strateġiji ta' tnaqqis fid-domanda għall-ġlieda kontra l-kummerċ illegali fl-ispeċijiet elenkati fis-CITES

                        US

                        Tappoġġaha. Taħt d) għandha tkun inkluża s-sensibilizzazzjoni għall-impatti iktar mifruxa tat-traffikar fil-ħajja selvaġġa (għajxien, żvilupp sostenibbli)

                        +

                        18.2

                        Żvilupp tal-linji gwida tas-CITES għat-tnaqqis fid-domanda 1

                        GA, GN, NG, SN, TG

                        19.

                        Jum Dinji tal-Ħajja Selvaġġa tan-Nazzjonijiet Uniti

                        Segretarjat

                        Tappoġġa l-abbozz tar-riżoluzzjoni b'xi addizzjonijiet żgħar (OP 2 żied "reġjonali" mal-organizzazzjonijiet)

                        +

                        20.

                        Għoti ta' setgħa lill-ġenerazzjoni li jmiss: CITES u Impenn taż-Żgħażagħ - Rapport tal-Forum taż-Żgħażagħ dwar il-Bnedmin u l-Ħajja Selvaġġa

                        ZA, US

                        Ma hemmx bżonn ta' intervent fuq din l-entrata tal-aġenda

                        +

                        Kwistjonijiet ta' interpretazzjoni u implimentazzjoni

                        Riżoluzzjonijiet u Deċiżjonijiet Eżistenti

                        21.

                        Reviżjoni tar-Reżoluzzjonijiet u tad-Deċiżjonijiet

                        Konformità u infurzar ġenerali

                        22.

                        Liġijiet nazzjonali għall-implimentazzjoni tal-Konvenzjoni

                        23.

                        Kwistjonijiet ta' konformità tas-CITES

                        24.

                        Proċess nazzjonali tal-pjanijiet ta' azzjoni tal-avorju

                        25.

                        Kwistjonijiet ta' infurzar

                        26.

                        Kummerċ internazzjonali illegali fil-ħajja selvaġġa

                        ZA

                        Tappoġġaha b'mod ġenerali, titlob kjarifika dwar il-"mekkaniżmu ta' kondiviżjoni tal-informazzjoni" imbassar u tissuġġerixxi l-iffukar ta' kooperazzjoni msaħħa mal-UNTOC/UNCAC fuq is-Segretarjat minflok fuq SC

                        27.

                        Azzjonijiet għal ġlieda kontra t-traffikar fil-ħajja selvaġġa

                        US

                        Ara dok. 57.2

                        28.

                        Projbizzjoni, prevenzjoni u ġlieda kontra l-korruzzjoni li tiffaċilita attivitajiet mwettqa bi vjolazzjoni tal-Konvenzjoni

                        UE, SN

                        [Propost mill-UE]

                        29.

                        Ġlieda kontra ċ-ċiberkriminalità fil-ħajja selvaġġa

                        KE

                        Tappoġġa l-addozzjoni ta' riżoluzzjoni dwar din il-kwistjoni importanti. Madankollu, se jkunu meħtieġa xi kjarifiki u iktar talbiet limitati fid-deċiżjoni.

                        +

                        30.

                        Appoġġ għall-infurzar kontra l-kriminalità fil-ħajja selvaġġa fl-Afrika tal-Punent u l-Afrika Ċentrali1

                        GA, GN, NG, SN, TG

                        31.

                        Implimentazzjoni u infurzar tal-Konvenzjoni kif inhi marbuta mal-kummerċ fl-ispeċijiet elenkati fl-Appendiċi I

                        Kumitat Permanenti

                        +

                        32.

                        Implimentazzjoni tal-Konvenzjoni marbuta mal-eżemplari mwielda u mrobbija fil-magħluq

                        Kumitat Permanenti

                        Tilqa' l-adozzjoni ta' Riżoluzzjoni ġdida u Deċiżjonijiet dwar din il-kwistjoni importanti. Madankollu ma tappoġġax ir-rakkomandazzjonijiet kollha mis-Segretarjat.

                        +

                        33.

                        Evalwazzjoni tar-Reviżjoni tal-Kummerċ Sinifikanti

                        34.

                        Rimi ta’ eżemplari tal-ispeċijiet tal-Appendiċijiet I, II u III kummerċjalizzati illegalment u konfiskati

                        Kumitat Permanenti, CH

                        Rapportar

                        35.

                        Reviżjoni tar-rekwiżiti ta' rapportar

                        35.1

                        Rapport tal-Kumitat Permanenti

                        Kumitat Permanenti

                        35.2

                        Rapport tas-Segretarjat

                        Segretarjat

                        +

                        Kontroll tal-kummerċ u t-traċċabilità

                        36.

                        Introduzzjoni mill-baħar

                        37.

                        Kodiċijiet tal-iskopijiet fuq il-permessi u ċ-ċertifikati tas-CITES

                        Kumitat Permanenti

                        +

                        38.

                        Identifikazzjoni tal-avorju tal-iljunfanti u l-mammuti fil-kummerċ

                        IL

                        39.

                        Trofej tal-kaċċa

                        39.1

                        Trofej tal-kaċċa ta' speċijiet elenkati fl-Appendiċi I jew II

                        UE

                        [Propost mill-UE]

                        39.2

                        Kummerċ fit-trofej tal-kaċċa ta' speċijiet elenkati fl-Appendiċi II

                        ZA

                        Tappoġġaha iżda tistieden lill-Afrika t'Isfel tgħaqqad il-proposta tagħha mal-Proposta tal-UE dwar it-trofej tal-kaċċa

                        (+)

                        40.

                        Kummerċ internazzjonali f'annimali ħajjin tal-Appendiċi II lejn destinazzjonijiet xierqa u aċċettabbli

                        US

                        Tappoġġaha (ara r-rabta mal-proposta 57.4)

                        +

                        41.

                        Identifikazzjoni tal-oriġini taċ-ċetaċji li mwielda jew mrobbija fil-magħluq

                        UA

                        42.

                        Abbozz tar-reviżjoni tar-Riżoluzzjoni Conf. 16.8 dwar Ċaqliq transfruntier frekwenti mhux kummerċjali tal-istrumenti mużikali

                        UE

                        [Propost mill-UE]

                        43.

                        Reviżjoni tad-definizzjoni 'propagati artifiċjalment' għall-pjanti

                        CN, GE, ID, KU

                        44.

                        Sistemi elettroniċi u teknoloġija tal-informatika

                        Segretarjat

                        +

                        45.

                        Traċċabbiltà

                        Segretarjat

                        +

                        46.

                        Ittestjar pilota ta' sistema ta' informazzjoni ta' traċċabilità globali għall-ġlud tar-rettili

                        MX

                        47.

                        Stokkijiet u ħażna ta’ eżemplari ta' speċijiet elenkati fis-CITES

                        Segretarjat

                        +

                        48.

                        Identifikazzjoni ta' eżemplari fil-kummerċ

                        48.1

                        Identifikazzjoni tal-injam

                        Segretarjat, UNODC

                        Tappoġġa dan is-sett ta' abbozzi ta' Deċiżjonijiet mfassla biex jindirizzaw u jipprijoritizzaw il-problemi assoċjati mar-regolamentazzjoni tal-kummerċ fl-injam ta' speċijiet tas-siġar elenkati fis-CITES u l-identifikazzjoni ta' speċijiet u prodotti fil-kummerċ.

                        +

                        48.2

                        Manwal tal-Identifikazzjoni

                        Kumitati tal-Annimali u tal-Pjanti

                        +

                        Kwistjonijiet speċifiċi skont l-ispeċijiet 2

                        49.

                        Kummerċ illegali fiċ-ċiti (Acinonyx jubatus)

                        Kumitat Permanenti

                        Tappoġġa dan is-sett ta' abbozz ta' deċiżjonijiet, inkluż ir-rakkomandazzjonijiet mis-Segretarjat.

                        +

                        50.

                        Storjuni u ħut palella (Acipenseriformes spp.)

                        51.

                        Konservazzjoni u kummerċ f'Anguilla spp.

                        UE

                        [Propost mill-UE]

                        52.

                        Reviżjoni ta' qroll prezzjuż fil-kummerċ internazzjonali [Ordni Antipatharia/familja Coralliidae]

                        US

                        Tappoġġaha dment li l-Organizzazzjonijiet Reġjonali tal-Ġestjoni tas-Sajd rilevanti (b'mod partikolari l-Kummissjoni Ġenerali għas-Sajd fil-Mediterran) jiġu kkonsultati u li r-rakkomandazzjonijiet jikkonċernaw biss l-kummerċ tal-ispeċijiet tal-qroll konċernati.

                        +

                        53.

                        Tassonomiji li jipproduċu l-injam tal-agar (Aquilaria spp. u Gyrinops spp.)

                        53.1

                        Implimentazzjoni tal-Konvenzjoni għat-tassonomiji li jipproduċu l-injam tal-agar

                        53.2

                        Produzzjoni sostenibbli ta' tassonomiji li jipproduċu l-injam tal-agar (Aquilaria spp. u Gyrinops spp.)

                        Segretarjat

                        +

                        54.

                        Tirda tal-gundalla (Cheilinus undulatus)

                        Kumitat Permanenti

                        +

                        55.

                        Ebanu (Diospyros spp.) u palissandri u injam tal-warda (Dalbergia spp.)

                        55.1

                        Pjan ta' azzjoni għal Diospyros spp. u Dalbergia spp.: rapport mill-Madagascar

                        55.2

                        Implimentazzjoni tal-Konvenzjoni għall-kummerċ fl-ebanu tal-Madagascar (Diospyros spp.) u palissandri u injam tal-warda (Dalbergia spp.)

                        Segretarjat

                        Tappoġġa s-sett ta' deċiżjonijiet proposti mis-Segretarjat, iżda titlob l-inklużjoni ta' test li jiddirezzjona lill-Madagascar twettaq kontrolli ta' infurzar adegwati għall-prevenzjoni kontra l-esportazzjonijiet illegali

                        +

                        56.

                        Klieb il-baħar u raji (Elasmobranchii spp.)

                        56.1

                        Rapport mis-Segretarjat

                        56.2

                        Rapport mill-Kumitat tal-Annimali

                        57.

                        Iljunfanti (Elephantidae spp.)

                        57.1

                        Implimentazzjoni tar-Riżoluzzjoni Conf. 10.10 (Rev. CoP 16) dwar il-Kummerċ f’eżemplari tal-iljunfanti

                        57.2

                        Għeluq ta' swieq domestiċi għall-avorju tal-iljunfanti

                        AO, BF, CF, TD, CI, ET, GA, KE, NE, SN

                        Trid issir kjarifika dwar il-kamp ta' applikazzjoni tal-proposta - is-sejħa għall-għeluq ġenerali tas-swieq domestiċi tal-avorju ma tidhirx li hija ġustifikata iżda l-UE tista' turi ħerqa għal inizjattivi li jimmiraw li jirrestrinġu l-kummerċ fl-avorju domestiku, sakemm dawk il-miżuri huma proporzjonati (pereżempju titlob għall-għeluq tas-suq domestiku ħlief għall-avorju ta' qabel il-Konvenzjoni

                        jew f'każijiet fejn hemm evidenza li s-swieq domestiċi legali intużaw bħala kopertura għall-kummerċ illegali tal-avorju).

                        57.3

                        Ħażna tal-avorju: proposta reviżjoni tar-Riżoluzzjoni Conf. 10.10 (Rev. CoP 16) dwar il-Kummerċ f’eżemplari tal-iljunfanti

                        BJ, BF, TD, KE, NE, NG, SN

                        57.4

                        Kummerċ fl-iljunfanti ħajjin: Proposta reviżjoni tar-Riżoluzzjoni Conf. 10.10 (Rev. CoP 16) dwar il-Kummerċ f’eżemplari tal-iljunfanti

                        BF, CF, TD, KE, ML, NE, SN

                        il-proposta hija restrittiva wisq - minflok se tiġi appoġġata l-proposta 40 (possibbilment xi elementi taż-żewġ proposti jistgħu jingħaqdu flimkien)

                        -

                        57.5

                        Rapport dwar il-Monitoraġġ tal-Qtil Illegali tal-Iljunfanti (MIKE)

                        Segretarjat

                        tieħu nota tar-rapport

                        57.6

                        Rapport dwar is-Sistema ta' Informazzjoni tal-Kummerċ fl-Iljunfanti (ETIS)

                        58.

                        Kummerċ internazzjonali f'Encephalartos spp.

                        ZA

                        Tappoġġa s-sett tal-abbozz tad-deċiżjonijiet għall-ġlieda kontra l-kummerċ illegali fl-ispeċijiet ta' Encephalartos

                        +

                        59.

                        Fekruna kkavalkata (Eretmochelys imbricata)

                        60.

                        Qtates kbar Ażjatiċi (Felidae spp.)

                        60.1

                        Rapport tal-Kumitat Permanenti

                        60.2

                        Proposta tal-Indja

                        IN

                        Tappoġġa l-proposti għal żieda fil-kondiviżjoni ta' identifikazzjoni fotografika tat-tigri u l-ġlud tat-tigri

                        +

                        61.

                        Xadini kbar (Hominidae spp.)

                        62.

                        Kummerċ internazzjonali fl-ispeċijiet tal-injam tal-warda [LEGUMINOSAE (Fabaceae)]

                        UE

                        [Propost mill-UE]

                        63.

                        Linji gwida għad-determinazzjoni tal-impatt possibbli tal-kummerċ fil-kelb selvaġġ tal-Afrika (Lycaon pictus) dwar il-konservazzjoni tal-ispeċijiet

                        64.

                        Pangolini (Manis spp.)

                        Kumitat Permanenti

                        Tappoġġa l-abbozz ta' riżoluzzjoni u sett ta' abbozz ta' deċiżjonijiet, inkluż rakkomandazzjonijiet mis-Segretarjat

                        +

                        65.

                        Konservazzjoni u kummerċ fl-injam tas-siġra tas-sandlu tal-Afrika tal-Lvant (Osyris lanceolata)

                        KE

                        66.

                        Antilop Tibettan (Pantholops hodgsonii): miżuri ta’ infurzar

                        Kumitat Permanenti

                        Tappoġġa r-rakkomandazzjonijiet kollha, inkluż l-abbozz tad-deċiżjonijiet proposti mis-Segretarjat (notevolment għall-Indja)

                        +

                        67.

                        Ħsad u kummerċ taċ-ċirasa Afrikana (Prunus africana)

                        68.

                        Rinoċeronti (Rhinocerotidae spp.)

                        69.

                        Kummerċ illegali tal-buċeru bl-elmu (Rhinoplax vigil)

                        ID

                        Tappoġġa l-abbozz tar-riżoluzzjoni iżda tistaqsi jekk l-iffukar (ukoll) fuq il-kummerċ domestiku hux xieraq u hemm ħtieġa ta' tfassil mill-ġdid tal-kitba dwar il-kummerċ onlajn.

                        +

                        70.

                        Antilop ta' Saiga (Saiga tatarica)

                        71.

                        Ġestjoni tal-kummerċ u l-konservazzjoni tas-sriep (Serpentes spp.)

                        Kumitat Permanenti

                        Tappoġġa l-abbozz ta' riżoluzzjoni u sett ta' abbozz ta' deċiżjonijiet, inkluż rakkomandazzjonijiet mis-Segretarjat

                        +

                        72.

                        Kooperazzjoni reġjonali dwar il-ġestjoni u l-kummerċ tal-bronja l-kbira (Strombus gigas)

                        73.

                        Fkieren tal-art u fkieren tal-ilma ħelu (Testudines spp.)

                        74.

                        Totoaba - Totoaba macdonaldi – Opportunitajiet għall-kollaborazzjoni internazzjonali fil-qafas tas-CITES

                        Tappoġġa r-rakkomandazzjonijiet tal-Messiku għat-titjib tal-implimentazzjoni tal-Konvenzjoni għal dan l-ispeċi, notevolment f'termini tal-ħtieġa għall-kontrolli tal-infurzar u l-kondiviżjoni tal-informazzjoni mal-awtoritajiet Messikani fir-rigward tal-qbid.

                        +

                        75

                        Bushmeat

                        75.1

                        Reviżjoni tar-Riżoluzzjoni Conf. 13.11 dwar il-Bushmeat

                        75.2

                        Rapport tal-Grupp ta’ Ħidma tal-Afrika Ċentrali dwar il-Bushmeat

                        Segretarjat

                        Tappoġġa r-reviżjoni proposta tar-Riżoluzzjoni Conf. 13.11 dwar il-Bushmeat, u t-tħassir tad-Deċiżjonijiet 14.73 u 14.74 (Rev. CoP16)

                        +

                        76.

                        Speċijiet tas-siġar neotropikali

                        77.

                        Kummerċ internazzjonali fl-ispeċijiet tas-siġar Afrikani

                        KE

                        Tappoġġa t-tkomplija tal-ħidma fil-Kumitat tal-Pjanti biex tindirizza l-kwistjonijiet pendenti fir-rigward tal-implimentazzjoni tas-CITES għal siġar Afrikani, notevolment fir-rigward tal-ġestjoni tal-kwoti tal-esportazzjoni u s-Sejbiet Mhux Detrimentali.

                        +

                        78.

                        Kondiviżjoni ta' raġunijiet miktubin eżistenti ibbażati fix-xjenza u informazzjoni xjentifika għal sejbiet mhux detrimentali għall-kummerċ fi speċijiet elenkati fis-CITES

                        AU

                        79.

                        Implimentazzjoni tal-Viżjoni Strateġika tas-CITES: 2008-2020

                        BR

                        80.

                        Appendiċi III tas-CITES - valur miżjud għall-konservazzjoni ta' ħajja selvaġġa mhedda b'distribuzzjoni ristretta

                        UE

                        [Propost mill-UE]

                        Manutenzjoni tal-Appendiċijiet

                        81.

                        Nomenklatura standard

                        81.1

                        Nomenklatura standard: Rapport tal-Kumitati
                        tal-Annimali u tal-Pjanti

                        81.2

                        Nomenklatura standard għal Hippocampus spp.

                        AU

                        Tappoġġaha dment li l-ispeċjalist tan-nomenklatura tal-Kumitat tal-Annimali jappoġġa l-bidliet proposti mill-Awstralja.

                        +

                        82.

                        Reviżjoni perjodika tal-Appendiċijiet

                        82.1

                        Revżjoni tar-Riżoluzzjoni Conf. 14.8 (Rev. CoP16) dwar ir-Reviżjoni Perjodika tal-ispeċijiet inklużi fl-Appendiċijiet I u II

                        82.2

                        Reviżjoni tal-Appendiċijiet: Felidae spp.

                        83.

                        Annotazzjonijiet

                        83.1

                        Rapport tal-Kumitat Permanenti

                        83.2

                        Annotazzjonijiet għal speċijiet elenkati fl-Appendiċijiet tas-CITES: Rapport tal-grupp ta’ ħidma

                        US

                        Tappoġġa r-rakkomandazzjonijiet sabiex tiżgura li l-grupp ta' ħidma se jkompli b'ħidmietu għal fini ta' CoP18, notevolment f'rabta mal-annotazzjonijiet li japplikaw għall-ispeċijiet tal-injam

                        +

                        83.3

                        Annotazzjonijiet għall-orkidej fl-Appendiċi II

                        CA

                        Tappoġġa r-rakkomandazzjoni li l-Kumitat tal-Pjanti għandu jifforma grupp ta' ħidma dwar l-annotazzjonijiet għall-Orkidej fl-Appendiċi II, notevolment li jimmiraw lejn l-analiżi tar-riskju għall-konservazzjoni tal-prodotti tal-orkidej minħabba l-kummerċ fihom.

                        +

                        84.

                        Mekkaniżmu ta’ teħid ta’ deċiżjonijiet għal proċess ta’ kummerċ fl-avorju

                        Ara l-Anness I, il-punt B.13

                        84.1

                        Rapport tal-Kumitat Permanenti

                        84.2

                        Proposta tal-Benin, il-Burkina Faso, ir-Repubblika Ċentru-Afrikana, iċ-Chad,
                        l-Etjopja, il-Kenja, in-Niġer u s-Senegal

                        BJ, BF, CF, TD, ET, KE, NE, SN

                        84.3

                        Proposta tan-Namibja, l-Afrika t'Isfel u ż-Żimbabwe

                        NA, ZA, ZW

                        85.

                        Speċijiet estinti jew possibbilment estinti

                        86.

                        Reviżjoni tar-Riżoluzzjoni Conf. 10.9 dwar il-Konsiderazzjoni tal-proposti għat-trasferiment tal-popolazzjonijiet tal-iljunfant Afrikan mill-Appendiċi I għall-Appendiċi II

                        Kumitat Permanenti

                        87.

                        Bollijiet tal-ilma ħelu (Potamotrygonidae spp.)

                        Emenda tal-Appendiċijiet

                        88.

                        Proposti għal emendi tal-Appendiċijiet I u II

                        88.1

                        Lista tal-proposti li waslu għall-emendi tal-Appendiċijiet I u II

                        88.2

                        Kummenti mill-Partijiet u kummenti u rakkomandazzjonijiet mis-Segretarjat

                        88.3

                        Kummenti minn persuni statutorji kkonsultati

                        Konklużjoni tal-laqgħa

                        89.

                        Determinazzjoni tal-ħin u l-post tal-laqgħa regolari li jmiss tal-Konferenza tal-Partijiet

                        90.

                        Rimarki tal-aħħar (Osservaturi, Partijiet, Segretarju Ġenerali tas-CITES, Gvern Ospitanti)

               2.Proposti għall-Elenkar
                  1

                        Proposta Nru

                        Tassonomija / Dettalji

                        Proposta

                        Proponent

                        Kummenti

                        Pożizzjoni

                        1

                        Bison bison athabascae

                        II – 0

                        CA

                        Is-subspeċi ma għadux jissodisfa l-kriterji tal-Appendiċi II u ġew issodisfati s-salvagwardji ta' prekawzjoni għat-tneħħija mill-elenkar.

                        +

                        2

                        Capra caucasica

                        (kwota żero għal Capra caucasica caucasica meħuda mis-selvaġġ li tiġi esportata għal skopijiet kummerċjali jew bħala trofew tal-kaċċa)

                        0 – II

                        UE, GE

                        [Proposta mill-UE]

                        +

                        3

                        Vicugna vicugna

                        (L-annotazzjoni trid tiġi emendata)

                        II – II

                        PE

                        L-iskambju propost tal-annotazzjonijiet eżistenti li japplika għall-popolazzjonijiet nazzjonali diversi tal-vicuña b'annotazzjoni standardizzata se jiffaċilita l-implimentazzjoni tal-Konvenzjoni. Madankollu qed jiġi rrakkomandat li l-annotazzjoni proposta tiġi emendata bil-ħsieb li tindirizza l-każ ta' prodotti li jsiru f'pajjiżi oħrajn minbarra l-istati tal-firxa, eż. l-Istati Membri tal-UE.

                        +

                        4

                        Panthera leo

                        (il-popolazzjonijiet Afrikani kollha)

                        II – I

                        TD, CI, GA, GN, ML, MR, NE, NG, TG

                        Topponi t-trasferiment għall-Appendiċi I tal-popolazzjoni intiera tal-Afrika. Il-popolazzjoni mhix karatterizzata minn tnaqqis sinifikanti fid-daqs tal-popolazzjoni fis-selvaġġ fuq il-firxa kollha tagħha u għalhekk ma tissodisfax il-kriterji għall-inklużjoni fl-Appendiċi I. Dan huwa notevolment il-każ għall-popolazzjonijiet tan-Nofsinhar tal-Afrika li għandhom xejra ta' żieda fil-popolazzjoni. Tneħħija ġestita sew u sostenibbli għal skopijiet ta' kummerċ internazzjonali hija rikonoxxuta wkoll bħala għodda ta' konservazzjoni li tista' tipprovdi kemm opportunitajiet ta' għajxien għall-komunitajiet rurali kif ukoll inċentivi għall-konservazzjoni tal-iljuni, u tiġġenera profitti li jistgħu jiġu investiti għal skopijiet ta' konservazzjoni, notevolment f'ċerti pajjiżi tan-Nofsinhar u tal-Punent tal-Afrika. B'rikonoxximent tal-fatt li ħafna mill-popolazzjonijiet tal-Afrika tal-Punent u Ċentrali xorta waħda jissodisfaw il-kriterji għall-elenkar fl-Appendiċi I, l-Unjoni tkun qed tappoġġa elenkar maqsum fejn il-popolazzjoni Afrikana tal-ispeċijiet tkun tista' tiġi ttrasferita lejn l-Appendiċi I, bl-esklużjoni ta' ċerti popolazzjonijiet nazzjonali tan-Nofsinhar u possibbilment tal-Lvant tal-Afrika (dan se jiġi determinat abbażi tal-informazzjoni xjentifika disponibbli).

                        (-)

                        5

                        Puma concolor coryi, Puma concolor couguar

                        I – II

                        CA

                        Tappoġġa din il-proposta li tirriżulta mir-Reviżjoni Perjodika, inkluż l-adozzjoni proposta tar-referenza tassonomika iktar riċenti għal Puma concolor.

                        +

                        6

                        Equus zebra zebra

                        I – II

                        ZA

                        Is-subspeċi ma jidhirx li għadu jissodisfa l-kriterji għall-elenkar fl-Appendiċi I, minkejja li għandu jkun hemm kjarifiki mill-Afrika t'Isfel dwar jekk il-popolazzjoni tas-subspeċi hix ta' natura selvaġġa jew imwielda fil-magħluq. Il-miżuri ta' prekawzjoni għat-tneħħija mill-elenkar jidher li ġew issodisfati. It-trasferiment tas-subspeċi għall-Appendiċi II ikun qed jippermetti l-użu sostenibbli tiegħu u għalhekk għandu l-probabbiltà li jirriżulta f'żieda fid-daqs u fl-erja tal-popolazzjoni fil-firxa storika tas-subspeċi. Żieda bħal din tista' tgħin ittaffi n-nuqqas ta' diversità ġenetika fil-popolazzjoni, li hija l-ikbar theddida magħrufa għal din it-tassonomija.

                        +

                        7

                        Ceratotherium simum simum

                        (L-annotazzjoni trid tiġi emendata)

                        II – II

                        SZ

                        Minħabba l-livelli għoljin kontinwi tal-kaċċa illegali tar-rinoċeronti u l-kummerċ illegali fil-qarn tar-rinoċeronti, huwa prematur li jsir qbil dwar it-tkomplija tal-kummerċ. L-informazzjoni pprovduta fil-proposta ma tipprovdix evidenza sodisfaċenti li jekk ikun permess il-kummerċ dan mhux se jikkontribwixxi għad-domanda għall-qarn tar-rinoċeronti u jżid l-kaċċa illegali. L-isforzi minn pajjiżi tan-Nofsinhar tal-Afrika għall-ġlieda kontra l-kaċċa illegali u l-kummerċ illegali madankollu għandhom jiġu rikonoxxuti u jkomplu jiġu mħeġġa.

                        -

                        8 + 9

                        Manis crassicaudata

                        II – I

                        BD, IN, NP, LK, US

                        Il-kriterji tal-Appendiċi I huma ssodisfati. L-ispeċi huwa kkaratterizzat min-nuqqas ipprojettat tal-popolazzjoni ta' 50% fil-21 sena li jmiss (3 ġenerazzjonijiet), l-iktar minħabba l-kaċċa u l-kaċċa illegali għall-kummerċ internazzjonali.

                        +

                        10

                        Manis culionensis

                        II – I

                        PH, US

                        Il-kriterji tal-Appendiċi I huma ssodisfati. L-ispeċi huwa kkaraterizzat minn nuqqas fil-popolazzjonijiet li huwa ssuspettat li huwa iktar minn 50% matul perjodu ta' 21 sena (3 ġenerazzjonijiet), ibbażat fuq livelli potenzjali ta' sfruttament għall-kummerċ nazzjonali u internazzjonali, aggravati minn kaċċa ta' sussistenza u telf u bidla tal-ħabitat.

                        +

                        11

                        Manis javanica, M. pentadactyla

                        II – I

                        US, VN

                        Il-kriterji tal-Appendiċi I huma ssodisfatti b'mod ċar. Dawn l-ispeċijiet huma kkaratterizzati min-nuqqas sinifikanti fil-popolazzjoni, l-iktar minħabba l-kaċċa u l-kaċċa illegali għall-kummerċ internazzjonali.

                        +

                        12

                        Manis gigantea, M. temminckii, M. tetradactyla, M. tricuspis

                        II – I

                        AO, BW, TD, CI, GA, GN, KE, LR, NG, SN, ZA, TG, US

                        Dawn l-ispeċijiet jistgħu jissodisfaw il-kriterji għall-inklużjoni fl-Appendiċi I. L-inklużjoni fl-Appendiċi I tidher ġustifikata fid-dawl tar-riskju ta' ċaqliqa fil-kummerċ ta' speċijiet tal-pangolini minn dawk Ażjatiċi għal dawk Afrikani, u minħabba d-diffikultà li ssir distinzjoni fl-iskali tal-annimali taż-żewġ oriġini.

                        +

                        13

                        Macaca sylvanus

                        II – I

                        UE, MA

                        [Proposta mill-UE]

                        +

                        14

                        Loxodonta africana

                        (L-annotazzjoni tal-popolazzjoni tan-NA trid tiġi emendata)

                        II – II

                        NA

                        Minħabba l-livelli għoljin kontinwi tal-kaċċa illegali tal-iljunfanti u l-kummerċ illegali fl-avorju, huwa prematur li jsir qbil dwar it-tkomplija tal-kummerċ. L-isforzi min-Namibja għall-konservazzjoni tal-ħajja selvaġġa u għall-ġlieda kontra l-kaċċa illegali u l-kummerċ illegali madankollu għandhom jiġu rikonoxxuti u jkomplu jiġu mħeġġa.

                        -

                        15

                        Loxodonta africana

                        (L-annotazzjoni tal-popolazzjoni taż-ZW trid titħassar)

                        II – II

                        NA, ZW

                        Minħabba l-livelli għoljin kontinwi tal-kaċċa illegali tal-iljunfanti u l-kummerċ illegali fl-avorju, huwa prematur li jsir qbil dwar it-tkomplija tal-kummerċ.

                        -

                        16

                        Loxodonta africana

                        (popolazzjonijiet ta' BW, NA, ZA, ZW)

                        II – I

                        BJ, BF, CF, TD, ET, KE, LR, ML, NE, NG, SN, LK, UG

                        Topponi t-trasferiment għall-Appendiċi I tal-popolazzjonijiet ta' BW, NA, ZA, ZW. Dawn l-erba' popolazzjonijiet nazzjonali għandhom xejra ta' żieda fil-popolazzjoni (taż-Żimbabwe għad trid tiġi konkluża) u ma jissodisfawx il-kriterji għal trasferiment għall-Appendiċi I. B'rikonoxximent tal-isforzi li saru mill-pajjiżi tan-Nofsinhar tal-Afrika biex iġestixxu b'mod sostenibbli l-popolazzjoni tal-iljunfanti tagħhom u fil-ġlieda kontra l-kaċċa illegali, dawk il-pajjiżi għandhom jiġu mħeġġa jkomplu l-isforzi tagħhom.

                        -

                        17

                        Falco peregrinus

                        I – II

                        CA

                        Dan l-ispeċi ma għadux jissodisfa l-kriterji tal-Appendiċi I. Filwaqt li l-impatt potenzjali tal-kummerċ internazzjonali fuq il-popolazzjoni selvaġġa ta' dan l-ispeċi jidher li huwa limitat, hija meħtieġa informazzjoni addizzjonali mill-proponent għad-determinazzjoni dwar jekk is-salvagwardji ta' prekawzjoni stipulati fir-Reżoluzzjoni Conf. 9.24 (Rev. CoP16) humiex issodisfati fil-pajjiżi kollha tal-esportazzjoni. Dan notevolment japplika għall-istati tal-firxa barra l-Amerka ta' Fuq u l-Ewropa u l-kapaċità futura tagħhom li jimplimentaw l-Artikolu IV tal-Konvenzjoni u li jimplimentaw kontrolli ta' infurzar li jixirqu.

                        0

                        18

                        Lichenostomus melanops cassidix

                        I – II

                        AU

                        Tappoġġa din il-proposta li tirriżulta mir-Reviżjoni Perjodika. Din it-tassonomija ma għadhiex tissodisfa l-kriterji tal-Appendiċi I. Il-kummerċ internazzjonali mhux ta' theddida għal din it-tassonomija.

                        +

                        19

                        Psittacus erithacus

                        II – I

                        AO, TD, EU, GA, GN, NG, SN, TG, US

                        [Kosponsorjat ma' GA]

                        +

                        20

                        Ninox novaeseelandiae undulata

                        I – II

                        AU

                        Tappoġġa din il-proposta li tirriżulta mir-Reviżjoni Perjodika. Din it-tassonomija hija estinta u ma għadhiex tissodisfa l-kriterji tal-Appendiċi I.

                        +

                        21

                        Crocodylus acutus

                        (Il-popolazzjoni ta' CO tal-Bajja ta’ Cispata)

                        I – II

                        CO

                        Tappoġġaha dment li l-Kolombja tikkonferma li se tkun konformi mal-obbligi ta' rapportar tagħha skont ir-Riżoluzzjoni 11.16 (Rev. CoP15) u timplimenta kontrolli ta' infurzar robusti biex tiżgura li ma jkunx hemm okkorrenza ta' ħasil (laundering) ta' eżemplari ta' ħajja selvaġġa minn barra l-Bajja ta' Cispata. Din il-proposta tidher li tissodisfa l-kriterji tar-Riżoluzzjoni 11.16. Jekk ikun permess il-kummerċ internazzjonali f'eżemplari mrobbija fil-magħluq dan għandu l-probabbiltà li jibbenefika l-konservazzjoni tal-popolazzjoni tal-ispeċi.

                        (+)

                        22

                        Crocodylus moreletii

                        (L-annotazzjoni għal MX trid titħassar)

                        II – II

                        MX

                        L-ispeċi jidher li huwa suġġett għal sistema robusta ta' kontrolli tal-monitoraġġ, ġestjoni u infurzar fil-Messiku. Hemm il-probabbiltà li l-kummerċ internazzjonali fil-futur tal-eżemplari selvaġġi se jkun jkun sostenibbli, legali u traċċabbli.

                        +

                        23

                        Crocodylus niloticus

                        (L-annotazzjoni għal MG trid tiżdied)

                        II – II

                        MG

                        Lesta li tappoġġaha dment li:

                        - hemm konferma li l-kwota tal-esportazzjoni proposta hija sostenibbli;

                        - huma imposti limiti tad-daqsijiet stretti, u;

                        - il-punt 4 tal-annotazzjoni jiġi emendat.

                        Din l-annotazzjoni tidħol fis-seħħ biss ladarba l-Madagascar tkun ikkonformat mar-rakkomandazzjonijiet tal-65 Kumitat Permanenti.

                        0

                        24

                        Crocodylus porosus

                        (Trid tiġi inkluża l-annotazzjoni)

                        I – II

                        MY

                        Tappoġġaha iżda tistieden lill-Malażja tipprovdi informazzjoni addizzjonali u garanziji fir-rigward ta' kontrolli ta' infurzar futuri li huma konformi mal-miżuri ta' prekawzjoni stabbiliti fir-Riżoluzzjoni Conf. 9.24 (Rev. CoP16).

                        (+)

                        25

                        Abronia anzuetoi, Abronia campbelli, Abronia fimbriata, Abronia frosti, Abronia meledona, Abronia aurita, Abronia gaiophantasma, Abronia montecristoi, Abronia salvadorense, Abronia vasconcelosii

                        (Trid tiġi inkluża l-annotazzjoni)

                        0 – I/II

                        GT

                        Tappoġġa t-trasferiment ta' A. anzuetoi, A. campbelli, A. fimbriata, A. frosti u A. meledona għall-Appendiċi I iżda topponi l-adozzjoni ta' "kwota żero tal-esportazzjoni għal eżemplari riprodotti f'pajjiżi oħrajn li mhumiex il-pajjiżi tal-oriġini tal-ispeċijiet" kif propost għal Abronia aurita, A. gaiophantasma, A. montecristoi, A. salvadorense u A. vasconcelosii

                        0

                        26

                        Abronia spp.

                        0 – II

                        UE, MX

                        [Kosponsorjat ma' MX]

                        Jista' jkun hemm bżonn li mill-proposta jiġu esklużi l-ispeċijiet koperti mill-proposta 25 (għall-inklużjoni fl-Appendiċi I)

                        +

                        27 + 28

                        Rhampholeon spp., Rieppeleon spp.

                        0 – II

                        CF, TD, GA, NG, KE, US

                        Il-kamaleonti pigmej Afrikani huma l-unika speċi ta' kamaleonte li s'issa għadha mhux koperta mis-CITES u diversi speċijiet ta' Rhampholeon għandhom erja limitata ta' distribuzzjoni. Id-domanda għall-kummerċ tidher li mxiet lejn dawn l-ispeċijiet Afrikani, li issa qed jinbiegħu b'mod komuni fil-kummerċ internazzjonali tal-pets, notevolment fl-Ewropa u fl-US.

                        +

                        29

                        Cnemaspis psychedelica

                        0 – I

                        UE, VN

                        [Proposta mill-UE]

                        +

                        30

                        Lygodactylus williamsi

                        0 – I

                        UE, TZ

                        [Proposta mill-UE]

                        +

                        31

                        Paroedura masobe

                        0 – II

                        UE, MG

                        [Proposta mill-UE]

                        +

                        32

                        Lanthanotidae spp.

                        0 – I

                        MY

                        Il-kriterji tal-Appendiċi I jidhru li huma ssodisfati. L-ispeċi jidher li qed tiżdied id-domanda għalih fil-kummerċ internazzjonali tal-pets, inkluż fl-UE.

                        +

                        33

                        Shinisaurus crocodilurus

                        II – I

                        CN, UE, VN

                        [Proposta mill-UE]

                        +

                        34

                        Atheris desaixi

                        0 – II

                        KE

                        Miftuħa iżda tistieden lill-Kenja tipprovdi informazzjoni, notevolment dejta dwar il-kummerċ, li turi li huma ssodisfati l-kriterji tal-Appendiċi II. Elenkar fl-Appendiċi III jaf ikun iktar adattat.

                        0

                        35

                        Bitis worthingtoni

                        0 – II

                        KE

                        Miftuħa iżda tistieden lill-Kenja tipprovdi informazzjoni, notevolment dejta dwar il-kummerċ, li turi li huma ssodisfati l-kriterji tal-Appendiċi II. Elenkar fl-Appendiċi III jaf ikun iktar adattat.

                        0

                        36

                        Cyclanorbis elegans, Cyclanorbis senegalensis, Cycloderma aubryi, Cycloderma frenatum, Trionyx triunguis, Rafetus euphraticus

                        0 – II

                        BF, TD, GA, GN, LR, MR, NG, TG, US

                        Il-fkieren qoxrithom ratba jidher li huma vulnerabbli għall-isfruttament eċċessiv. Minħabba domanda Ażjatika għolja fil-kummerċ internazzjonali għall-fkieren qoxrithom ratba u l-partijiet tagħhom għall-konsum bħala ikel u mediċini tradizzjonali, il-kummerċ beda jiċċaqalaq lejn sorsi oħrajn ta' fkieren notevolment fl-Afrika. Dawn is-sitt speċijiet għalhekk jidher li jissodisfaw il-kriterji għall-elenkar fl-Appendiċi II.

                        +

                        37

                        Dyscophus antongilii

                        I – II

                        MG

                        Il-proposta tipprovdi informazzjoni wisq limitata biex ikun jista' jiġi determinat li huma ssodisfati l-miżuri ta' prekawzjoni stabbiliti fir-Riżoluzzjoni Conf. 9.24 (Rev. CoP16), notevolment f'termini tal-abbiltà futura biex jiġi implimentat l-Artikolu IV tal-Konvenzjoni u biex jiġu implimentati l-kontrolli ta' infurzar li jixirqu. Barra minn hekk mhux ċar jekk il-Kriterji tal-Appendiċi I għadhomx issodisfati, b'konsiderazzjoni li l-ispeċi għandu erja ristretta ta' distribuzzjoni u qed jaffaċċa tnaqqis fil-kwalità tal-ħabitat.

                        -

                        38

                        Dyscophus guineti, Dyscophus insularis

                        0 – II

                        MG

                        Iż-żewġ speċijiet jinsabu fil-kummerċ internazzjonali tal-pets iżda huwa dubjuż jekk il-livelli preżenti tal-kummerċ jikkostitwixxux theddida serja għall-ispeċijiet. Tappoġġaha dment li l-Madagascar jista' tipprovdi dejta addizzjonali dwar il-kummerċ.

                        (+)

                        39

                        Scaphiophryne marmorata, Scaphiophryne boribory

                        + tiżdied Scaphiophryne spinosa? (jidhru l-istess)

                        0 – II

                        MG

                        Iż-żewġ speċijiet għandhom erja żgħira ta' distribuzzjoni u xejra ta' tnaqqis fil-popolazzjoni. L-ispeċijiet huma mhedda mid-distruzzjoni tal-ħabitat kif ukoll għaliex jinġabru għall-kummerċ tal-pets.

                        +

                        40

                        Telmatobius culeus

                        0 – I

                        BO, PE

                        Tappoġġaha dment li l-proponenti jipprovdu informazzjoni kumplimentari li turi li l-kummerċ internazzjonali għandu impatt serju fuq l-ispeċi.

                        (+)

                        41

                        Paramesotriton hongkongensis

                        0 – II

                        CN

                        L-ispeċi għandu erja limitata ta' distribuzzjoni b'xejra ta' tnaqqis fil-popolazzjoni. Il-ġabra ta' għadd sinifikanti għall-kummerċ tal-pets hija rikonoxxuta bħala t-theddida prinċipali għall-ispeċi.

                        +

                        42

                        Carcharhinus falciformis

                        0 – II

                        BS, BD, BJ, BR, BF, KM, DO, EG, EU, FJ, GA, GH, GN, GW, MV, MR, PW, PA, WS, SN, LK, UA

                        [Kosponsorjat ma' MV]

                        +

                        43

                        Alopias spp.

                        0 – II

                        BS, BD, BJ, BR, BF, KM, DO, EG, EU, FJ, GA, GH, GN, GW, KE, MV, MR, PW, PA, WS, SN, SC, LK, UA

                        [Kosponsorjat ma' LK]

                        +

                        44

                        Mobula spp.

                        0 – II

                        BS, BD, BJ, BR, BF, KM, CR, EC, EG, EU, FJ, GH, GN, GW, MV, MR, PW, PA, WS, SN, SC, LK, US

                        [Kosponsorjat ma' FJ]

                        +

                        45

                        Potamotrygon motoro

                        0 – II

                        BO

                        Topponi, sakemm ma tasalx informazzjoni ġdida mill-proponent. L-ispeċijiet jinsabu fil-kummerċ iżda ftit hemm informazzjoni dwar l-effetti tal-kisba għall-kummerċ internazzjonali dwar l-istatus ta' konservazzjoni tal-ispeċi.

                        -

                        46

                        Pterapogon kauderni

                        0 – II

                        UE

                        [Proposta mill-UE]

                        +

                        47

                        Holacanthus clarionensis

                        0 – II

                        MX

                        Minkejja l-fatt li t-theddida prinċipali għal dan l-ispeċi tidher li hija d-disturb fil-ħabitat, hemm rapportat tnaqqis fit-tul tal-ħajja, fid-daqs tal-popolazzjoni u fid-daqs individwali b'riżultat tal-ġbir għall-kummerċ internazzjonali.

                        +

                        48

                        Nautilidae spp.

                        0 – II

                        FJ, IN, PW, US

                        Il-kriterji tal-Appendiċi II huma ssodisfati. Dawn l-ispeċijiet huma suġġetti għal livelli sinifikanti ta' kummerċ internazzjonali u huma vulnerabbli għall-isfruttament eċċessiv. It-tnaqqis fil-popolazzjoni ġie dokumentat f'erjas fejn jeżisti jew kien jeżisti s-sajd. L-inklużjoni ta' dan l-ispeċi fl-Appendiċi II għandu l-probabbiltà li jipprovdi valur miżjud għall-konservazzjoni tiegħu.

                        +

                        49

                        Polymita spp.

                        0 – I

                        CU

                        L-ispeċi jidher li huwa mhedded kemm mid-distruzzjoni tal-ħabitat kif ukoll mill-kummerċ internazzjonali, u jissodisfa l-kriterji tal-Appendiċi I.

                        (+)

                        50

                        Beaucarnea spp.

                        0 – II

                        MX

                        It-theddid prinċipali għal dawn l-ispeċijiet ornamentali huma d-degradazzjoni tal-ħabitat u l-ġbir illegali tal-pjanti u ż-żrieragħ għall-kummerċ internazzjonali.

                        +

                        51

                        Tillandsia mauryana

                        II – 0

                        MX

                        Tappoġġa din il-proposta li tirriżulta mir-Reviżjoni Perjodika. Din il-pjanta ornamentali endemika għall-Messiku hija strettament protetta u ma jidhirx li hemm esportazzjoni ta' eżemplari selvaġġi.

                        +

                        52

                        Sclerocactus cloverae, Sclerocactus sileri, Sclerocactus spinosior blainei

                        II – I

                        US

                        Kakti ornamentali endemiċi għall-US. Tappoġġa din il-proposta li tirriżulta mir-Reviżjoni Perjodika.

                        +

                        53

                        Dalbergia cochinchinensis

                        (L-annotazzjoni #5 tinbidel bl-annotazzjoni #4)

                        II – II

                        TH

                        Porzjon kbir tal-esportazzjonijiet mill-istati tal-firxa jidher li jikkorrispondi għal prodotti sekondarji pproċessati mhux irregolati skont din l-annotazzjoni #5. Għalhekk bidla fl-annotazzjoni biex il-kontrolli tas-CITES jiġu estiżi għal prodotti bħal dawn tidher ġustifikata.

                        +

                        54

                        Dalbergia calderonii, D. calycina, D. congestiflora, D. cubilquitzensis, D. glomerata, D. longepedunculata, D. luteola, D. melanodium, D. modesta, D. palo-escrito, D. rhachiflexa, D. ruddae, D. tucurensis

                        0 – II

                        MX

                        Tappoġġaha iżda tħeġġeġ lill-Messiku jfittex kompromess mal-proponenti tal-proposta 55, u idealment jgħaqqad iż-żewġ proposti. Tħeġġeġ ukoll lill-Messiku jesplora l-possibbiltajiet biex jinkludi annotazzjoni fil-proposta sabiex il-kontrolli tas-CITES ikunu japplikaw għal prodotti tal-injam primarjament esportati mill-istati tal-firxa filwaqt li jiġi evitat il-ħolqien ta' piż amministrattiv mhux meħtieġ fir-rigward ta' prodotti ttrasformati u esportati mill-ġdid minn pajjiżi terzi.

                        +

                        55

                        Dalbergia spp.

                        (bl-eċċezzjoni tal-ispeċijiet inklużi fl-Appendiċi I)

                        0 – II

                        AR, BR, GT, KE

                        Tappoġġaha iżda tħeġġeġ lill-proponenti jfittxu kompromess mal-Messiku f'rabta mal-proposta 54, u idealment jgħaqqdu ż-żewġ proposti. Tħeġġeġ ukoll lill-proponenti jesploraw il-possibbiltajiet biex jinkludu annotazzjoni fil-proposta sabiex il-kontrolli tas-CITES ikunu japplikaw għal prodotti tal-injam primarjament esportati mill-istati tal-firxa filwaqt li jiġi evitat il-ħolqien ta' piż amministrattiv mhux meħtieġ fir-rigward ta' prodotti ttrasformati u esportati mill-ġdid minn pajjiżi terzi. Jekk l-informazzjoni dwar prodotti primarjament esportati mill-istati tal-firxa ma tkunx disponibbli, l-Unjoni għandha tappoġġa li għal skopijiet ta' prekawzjoni jiġi appoġġat kamp ta' applikazzjoni mifrux.

                        +

                        56

                        Guibourtia demeusei, Guibourtia pellegriniana, Guibourtia tessmannii

                        0 – II

                        UE, GA

                        [Kosponsorjat ma' GA]

                        +

                        57

                        Pterocarpus erinaceus

                        (mingħajr annotazzjoni)

                        0 – II

                        BJ, BF, TD, CI, EU, GN, GW, ML, NG, SN, TG

                        [Kosponsorjat ma' SN]

                        +

                        58

                        Adansonia grandidieri

                        (Trid tiġi inkluża l-annotazzjoni)

                        0 – II

                        MG

                        It-theddida prinċipali għall-ispeċi hija riġenerazzjoni fqira. Il-proposta fiha dejta tal-kummerċ limitata ħafna u tindika li l-ispeċi jinġabar primarjament minħabba l-kummerċ nazzjonali u l-utilizzazzjoni, għalkemm jista' jkun li qed jiżvolġi l-kummerċ internazzjonali fiż-żejt.

                        -*

                        59

                        Abies numidica

                        0 – I

                        DZ

                        Topponi dment li l-Alġerija ma tipprovdix dikjarazzjoni ta' appoġġ komprensiva. Il-kummerċ internazzjonali mhux theddida għall-ispeċi (it-theddid huwa l-ġbir domestiku għall-użu bħala ħatab u ragħa tal-annimali). Il-kriterji tal-Appendiċi I mhumiex sodisfati.

                        -

                        60

                        Aquilaria spp., Gyrinops spp.

                        (Trid tiġi emendata l-annotazzjoni #14)

                        II – II

                        US

                        It-tneħħija tal-laqx tal-injam mill-eżenzjoni għall-elenkar preżenti fl-Appendiċi II se jiżgura li l-kontrolli tas-CITES japplikaw għal-laqx tal-injam saħansitra meta jiġu kummerċjalizzati bħala prodotti finali imballati u lesti għall-kummerċ bl-imnut. Il-laqx tal-injam jidher li jikkostitwixxi porzjon sinifikanti tal-kummerċ internazzjonali fl-injam tal-agar.

                        +

                        61

                        Siphonochilus aethiopicus

                        0 – II

                        ZA

                        Tappoġġaha iżda tistieden lill-proponent jikkonferma li l-elenkar tal-Appendiċi II ikun ristrett għall-popolazzjonijiet tal-Afrika t'Isfel, is-Swaziland, il-Mozambique u ż-Żimbabwe, u li jiġi żviluppat materjal ta' identifikazzjoni.

                        (+)

                        62

                        Bulnesia sarmientoi

                        (Trid tiġi emendata l-annotazzjoni #11)

                        II – II

                        US

                        L-emenda proposta għall-annotazzjoni #11 li tapplika għall-elenkar preżenti tal-Appendiċi II ta' dan l-ispeċi għandha tiffaċilita l-implimentazzjoni tas-CITES billi tikkjarifika li l-prodotti finali li fihom estratti bħala ingredjenti, inkluż il-fwejjaħ, mhumiex ikkunsidrati li huma koperti mill-kontrolli tas-CITES.

                        +

               * Għalkemm qed jiġi propost li l-Unjoni għandha topponi din il-proposta, l-Unjoni ma għandhiex timblokka l-adozzjoni ta' din il-proposta fil-każ li jidher li se jkun hemm kunsens ta' appoġġ għal din il-proposta.

                     (1)
                  Għall-ispeċijiet kollha tal-baħar, il-pożizzjoni tal-Unjoni għandha tiddependi minn valutazzjonijiet xjentifiki tal-panel espert tal-FAO IUCN/TRAFFIC u sorsi rilevanti oħrajn.